text: Hedensted slukker lyset og sparer
  29 september 2010 kl. 06.06
  Byrådet i Hedensted kommune har besluttet, at der skal spares 1,4 millioner kroner på vejbelysningen. 
  Besparelsen gennemføres ved, at slukke for ca. 2350 gadelamper på boligvejene i hele kommunen.
  På de boligveje, hvor hver anden eller tredje lampe hidtil har været slukket i nattetimerne, vil disse lamper være slukket hele døgnet fra starten af oktober måned.
  På de øvrige boligveje i kommunen vil som udgangspunkt hver anden lampe blive slukket hele døgnet.
  